Stesen Bandar Utama

Stesen MRT Bandar Utama ialah stesen transit aliran massa (MRT) di Bandar Utama, Petaling Jaya, Selangor, Malaysia. Stesen ini dinamakan sempena Bandar Utama yang terletak berhampiran stesen. Bermula 2024, stesen ini akan menjadi stesen pertukaran bagi Laluan Sungai Buloh-Kajang dan Laluan Bandar Utama-Klang.

Stesen ini mula dibuka kepada awam dengan perasmian fasa pertama Laluan MRT Sungai Buloh-Kajang pada 16 Disember 2016. LRT Laluan Bandar Utama-Klang dijangka mula berkhidmat di stesen ini pada tahun 2024.

Sejarah

Semasa pembinaan MRT laluan SBK, stesen ini dikenali sebagai One Utama. Stesen ini mula beroperasi pada 16 Disember 2016 selepas pembukaan MRT Laluan Sungai Buloh-Kajang (SBK) fasa satu daripada stesen Sungai Buloh sehingga stesen Semantan melalui stesen ini. LRT Laluan Bandar Utama-Klang (BUK) akan mula berkhidmat di stesen pada tahun 2024 di bangunan stesen yang terletak kira-kira 100 meter barat laut daripada bangunan stesen MRT kini. Sebuah laluan pejalan kaki berbayar akan menghubungkan kedua-dua bangunan ini seiring dengan pembukaan stesen laluan BUK.

Sambungan ke TTDI
Ketika dalam proses perancangan, sebuah jambatan pejalan kaki yang menghubungkan stesen ini dengan kawasan perumahan TTDI yang terletak di sebelah timur stesen merentasi LDP telah dicadangkan. Hal ini membolehkan penduduk TTDI mempunyai akses ke stesen ini dan pusat membeli-belah One Utama. Tetapi, Persatuan Penduduk TTDI membantah cadangan ini atas sebab tidak mempunyai kemudahan secukupnya unuk menampung kesesakan trafik oleh cadangan ini. Pada Julai 2014, MRT menurut dengan bantahan tersebut. Walau bagaimanapun, setelah MRT beroperasi, terdapat suara bantahan tentang kurangnya sambungan bagi penduduk TTDI di sebelah utara bagi menggunakan MRT.

 Ciri-ciri stesen 
Lokasi
Stesen ini terletak di sebelah barat  Lebuhraya Damansara-Puchong (LDP) dan bersebelahan sempadan Kuala Lumpur-Selangor di Bandar Utama, Petaling Jaya, Selangor. Terletak berhampiran stesen adalah  pusat membeli-belah 1 Utama, Sri Pentas (ibu pejabat Media Prima), Plaza IBM, Hotel One World, Menara KPMG, 1 Powerhouse, SS 21 Petaling Jaya, taman perumahan BU 2 dan taman perumahan TTDI Burhanuddin Helmi.

Pelan stesen

L2 <span style=color:#> SBK Arah Selatan→   menghala ke  <span style=color:#> SBK Arah Utara ←   menghala ke   L1Aras legarGAras tanah

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Sungai Buloh-Kajang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Selain itu, terdapat sebuah kawasan parkir terbuka yang menempatkan 500 petak parkir kereta.

Perkhidmatan bas
Bas RapidKL laluan 506, 801, 802, T811 dan T812 berkhidmat berhampiran stesen di hadapan 1 Powerhouse.

Galleri
Stesen

1Powerhouse (Pintu A)

Sambungan Pejalan Kaki ke 1 Utama (Pintu B)

Rujukan

Kategori:Laluan Sungai Buloh-Kajang
Category:Stesen RapidKL
Bandar Utama
Kategori:Penubuhan 2016 di Malaysia
Kategori:Stesen kereta api dibuka pada tahun 2016